కాన్స్టాంటినోపుల్
కాన్స్టాంటినోపుల్ (, టర్కిష్: ఇస్తాంబుల్) అనే నగరం రోమన్, బైజాంటైన్/తూర్పు రోమన్, లాటిన్ మరియు ఒట్టోమాన్ సామ్రాజ్యాల రాజధాని నగరముగా ఉంది. మధ్య యుగపు కాలములో చాలా వరకు కాన్స్టాంటినోపుల్ యూరోప్‌లోల్లా అత్యంత పెద్దదయిన, ధనవంతమయిన నగరముగా ఉంది.
అతాతుర్క్ యొక్క జాతీయ సంస్కరణలలో భాగంగా, టర్కిష్ తపాలా సేవ చట్టం అమలులోకి రావడంతో, 1930 లో, టర్కిష్ పేరు "ఇస్తాంబుల్" కోసం, కాన్స్టాంటినోపుల్ అనే పేరుని అధికారికంగా విడిచిపెట్టడం జరిగింది. ఈ పేరు గ్రీకు మరియు స్లావిక్ వ్యావహారిక పేరు అయిన "స్తాంబోల్" నుండి వచ్చింది; మరింత విస్తృతమయిన చర్చ కోసం ఇస్తాంబుల్ యొక్క పేర్లు చూడండి.
కాన్స్టాంటినోపుల్ నగరాన్ని అప్పటికే ఉన్న బైజాంటియమ్ అనే నగరమున్న ప్రదేశంలో రోమన్ చక్రవర్తి కాన్శ్టాంటైన్ I స్థాపించాడు, సుమారు 671-622 BC మధ్య కాలంలో, గ్రీకు కాలనీలను విస్తరణ చేసే ముందు కాలంలో ఈ నగరం ఒక రూపం సంతరించుకున్నది. ఈ ప్రదేశం, యూరోపు నుండి ఆసియా వెళ్ళే భూమార్గంలో, నల్ల సముద్రం నుండి మెడిటరేనియన్ సముద్రం వెళ్ళ సముద్ర మార్గంలో ఉంది, దీనికి గోల్డెన్ హార్న్‌లో అద్భుతమయిన మరియు విశాలమయిన నౌకాశ్రయము ఉంది.
కాన్స్టాంటైన్‌కు కాన్స్టాంటినోపుల్‌కు సంబంధించి చాలా అందమయిన ప్రణాళికలు ఉన్నాయి. సామ్రాజ్యపు ఐక్యతను పునఃప్రతిష్ఠించిన తరువాత, అతిపెద్ద ప్రభుత్వ సంస్కరణలు అమలు చేస్తూ, క్రిస్టియన్ చర్చ్‌ని బలోపేతం చేసే కార్యానికి ధనసాయం అందిస్తున్న దశలో, అతనికి రోమ్ నగరం తన సామ్రాజ్యానికి అసంతుష్ఠమయిన రాజధాని అని తెలుసు. రోమ్ నగరం సరిహద్దుల నుండి చాలా దూరంలో ఉంది, అదే కారణం వల్ల అది సైన్యాలకి మరియు సామ్రాజ్యపు న్యాయస్థానాలకు చాలా దూరంగా కూడా ఉంది, అంతే కాక, అది అసంతుష్ఠులయిన రాజకీయ నాయకులకు ఒక అవాంఛనీయమయిన ఆటస్థలంగా మారింది. అయినా కూడా అది, దేశానికి వెయ్యి సంవత్సరాలకు పైగా, రాజధానిగా ఉంది. అందువల్ల, రాజధానిని మరో ప్రదేశానికి తరలించడం అనే విషయం ఆలోచించడానికి చాలా దుర్భరంగా అనిపించేది. ఏది ఏమయినా, అతను బైజాంటియమ్ ఉన్న ప్రదేశాన్ని సరయిన స్థలంగా గుర్తించాడు: అక్కడ చక్రవర్తి కూర్చుని తనకి తాను అవసరమయితే సత్వరం రక్షణ కల్పించుకోగలడు, డాన్యూబ్ మరియు యూఫ్రటిస్ సరిహద్దులకు తేలిగ్గా వెళ్ళవచ్చు, అతని దర్బారుకి ఫలపుష్ప సంపద కలిగిన తోటల నుండి, రోమన్ ఆసియాలో ఉండే కార్యకుశలత కలిగిన కర్మాగారాల నుండి కావలిసినవి తెచ్చుకోవచ్చు, అతని కోశాగారాలను సామ్రాజ్యంలోని అత్యంత ధనికమయిన రాష్ట్రాల నుండి తెచ్చిన ధనంతో నింపవచ్చు.
కాన్స్టాంటినోపుల్‌ను ఆరేళ్ళుగా నిర్మించడం జరిగింది, దానిని మే 11, 330వ సంవత్సరంలో, సాంప్రదాయికంగా ఆచారకర్మలననుసరించి, నిర్దిష్టమయిన లక్ష్యానికి అంకితం చేయడం జరిగింది. రోమ్‌ను విభజించినట్లుగా, కాన్స్టాంటైన్ ఈ నగరాన్ని కూడా 14 ప్రాంతాలుగా విభజించి, సామ్రాజ్యానికి చెందిన మహానగరపు రూపురేఖలు కనపడేలా అలంకరిచాడు. అయినా కూడా కాన్స్టాంటైన్ యొక్క కొత్త రోమ్‌కు, మొదట్లో పాత రోమ్‌కు ఉన్న వైభవాలు లేవు. దానికి నగర ముఖ్య కార్యనివహణాధికారి లేడు కాని ఒక ప్రోకాన్సుల్ ఉన్నాడు. దానికి ప్రయేటర్స్, ట్రిబ్యూన్స్ (రోమ్ దేశపు అధికారులు) లేదా క్వేస్టర్స్ (కోశాధికారి) లేరు. దానికి సెనేటర్లు ఉన్నప్పటికీ వాళ్ళకి రోమ్‌లో మాదిరిగా "క్లారిస్సిమస్" అన్న పేరు లేదు, వాళ్ళని "క్లారస్" అనడం జరిగింది. ఆహార పంపిణీ, పోలీసు, విగ్రహాలు, గుళ్ళు, మురికినీళ్ళ కలువలూ, కాలువలూ లేదా ఇతర ప్రజాసేవలకు సంబంధించిన కార్యనిర్వహణ కార్యాలయాలకు ఉండే హంగు కూడా వాటికి లేదు. నిర్మాణపు కొత్త కార్యక్రమాన్ని అతి తొందరపాటుగా చేయడం జరిగింది: స్తంభాలు, రాళ్ళు, తలుపులు మరియు బండలు సామ్రాజ్యపు గుళ్ళ నుండి పెద్దమొత్తములో తీసుకుని కొత్త నగరానికి కదల్చడం జరిగింది. అదే విధంగా దాని కూడళ్ళు మరియు వీధులలో అత్యంత గొప్పవైన గ్రీకు మరియు రోమన్ కళకు సంబంధించిన కళాకృతులు వెంటనే కనపడసాగాయి. చక్రవర్తి ఆసియానా మరియు పోంటికాలలో రాజ్యానికి చెందిన ఆస్థులలోనుండి భూమిని కానుకగా ఇస్తానని చెప్పి వ్యక్తిగత నిర్మాణాలను ప్రోత్సహించాదు, మే 18, 332న, అతను, రోమ్‌లో మాదిరిగా కాన్స్టాంటినోపుల్‌లో కూడా ప్రజలకు ఆహార పంపిణీ ఉచితంగా చేస్తానని ప్రకటించాడు. ఆ సమయంలో మొత్తం రోజుకి 80,000 దినభత్యాల చొప్పున డబ్బు ఖర్చు అవ్వగా, దానిని నగరంలో మొత్తం 117 పంపిణీ కేంద్రాల నుండి దానం చేయడం జరిగింది.
కాన్స్టాంటైన్ పాత బైజాంటియమ్ మధ్యలో ఒక కొత్త కూడలిని నిర్మించి, దానికి ఆగస్టియమ్ అని పేరు పెట్టాడు. కొత్త సెనేట్-హౌస్‌ను (సెనేట్ = పార్లమెంటులో ఒక భాగం) తూర్పు వైపు, ఒక రోమన్ కాథలిక్ చర్చిలోపల నిర్మించారు. మహాకూడలి దక్షిణ భాగాన, చాల్క్ అనబడే చక్కటి ద్వారంతో, పాలేస్ ఆఫ్ డాఫ్నె అనబడే పారంపరికమయిన గదుల పంక్తితో కలిపి, చక్రవర్తి యొక్క గ్రేట్ పాలేస్ (మహారాజ భవనం) నిర్మించారు. దగ్గరలో, రథాల పందేలకు, 80,000 ప్రేక్షకులు కూర్చుని వీక్షించగలిగే, అతిపెద్ద హిప్పోడ్రోమ్ (గుర్రపు పందేలు జరుగు స్టేడియం) ఇంకా ప్రసిధ్ధి గాంచిన జూక్సిప్పస్ యొక్క నీళ్ళ తొట్లు ఉన్నాయి. ఆగస్టియానికి పడమటి ద్వారం దగ్గర మిలియన్ ఉన్నది, అదొక విలువంపుగా కట్టిన స్మారక చిహ్నం, దాని నుండి తూర్పు రోమన్ సామ్రాజ్యమంతా కూడా దూరాలను కొలవవచ్చు.
ఆగస్టియం నుండి వరుసగా స్తంభాలు కలిగిన, మెసే (గ్రీకు: Μέση [Οδός]సాహిత్యం. "మధ్య (వీధి)" అనబడే ఒక గొప్ప వీధి బయలుదేరుతుంది. ఆ వీధి నగరం యొక్క మొదటి గుట్టను దిగి, రెండవ గుట్టను ఎక్కుతూ ఉండగా, అది ఎడమచేతి వైపు ఒక ప్రాయెటోరియం (ప్రాచీన రోమన్ జనరల్ యొక్క టెంటు) లేదా చట్టసభను దాటుతుంది. ఆ తరువాత అది రెండవ సెనేట్-హౌస్ కలిగిన గుడ్డు ఆకారపు ఫోరం ఆఫ్ కాన్స్టంటైన్ గుండా వెళ్తుంది. అక్కడ ఎత్తయిన స్తంభం కాన్స్టాంటైన్ యొక్క విగ్రహంతోపాటు ఉంది. కాన్స్టాంటైన్ విగ్రహం ఉదయిస్తోన్న సూర్యిడి దిశగా చూస్తూ, హీలియోస్ మాదిరిగా కనిపిస్తూ, ఏడు కిరణాల పరివేషముతో కిరీటధారణ చేయబడి కనిపిస్తుంది. అక్కడి నుండి మెసె ఫోరం ఆఫ్ టారస్ మరియు ఫోరం ఆఫ్ బౌస్ గుండా వెళ్ళి, చివరగా సెవెంత్ హిల్ (లేదా గ్జెరోఫస్) మరియు కాన్స్టాంటీనియన్ వాల్‌లోని గోల్డెన్ గేట్ గుండా వెళ్తుంది. 5వ శతాబ్దంలో థియోడీసియన్ గోడల నిర్మాణం తరువాత, అది కొత్త గోల్డెన్ గేట్ దాకా విస్తరించబడి, దాని పొడవు ఏడు రోమన్ మైళ్ళ పొడవుకి పెరుగుతుంది.
కాన్స్టాంటినోపుల్ నగరానికి మొదటి ముఖ్య కార్యనిర్వహణ అధికారి హొనోరేటస్, అతను 11 డిసెంబరు 359న కార్యభారం స్వీకరించి 361 వరకూ పదవిలో కొనసాగాడు. వాలెన్స్ చక్రవర్తి, ప్రొపోంటిస్ ఒడ్డున గోల్డెన్ గేట్ దగ్గర పాలేస్ ఆఫ్ హెబ్డోమోన్ నిర్మించాడు, అది బలగాలను సమీక్షించే ఉపయోగం కోసం నిర్మించి ఉండచ్చు. జేనో మరియు బాసిలిస్కస్ వరకు అందరు చక్రవర్తులకు రాజ్యాభిషేకం హెబ్డోమోన్‌లోనే జరిగింది. థియోడోసియస్ I, జాన్ ది బాప్టిస్ట్ యొక్క మెదడుని భద్రపరచడానికి, జాన్ ది బాప్టిస్ట్ చర్చిని స్థాపించాడు (ప్రస్తుతం అది టర్కీలోని ఇస్తాంబుల్‌లోని టాప్కాపి పాలేస్‌లో పరిరక్షింపబడి ఉంది), ఫోరం ఆఫ్ టారస్‌లో తనకోసం ఒక స్మారక స్థూపాన్ని నిర్మించుకున్నాడు, ఇంకా శిథిలమయిపోయిన ఆఫ్రొడైట్ గుడిని ప్రాయెటోరియన్ ముఖ్య కార్యనిర్వహణ అధికారికి కోచ్ హౌస్‌గా (గుర్రపు బండ్లను ఉంచే స్థలం) మార్చాడు; అర్కేడియస్ మెసె మీద, కాన్స్టాంటైన్ గోడల దగ్గర తన పేరు మీదనే ఒక కొత్త బహిరంగ చర్చావేదిక నిర్మించాడు.
నెమ్మదిగా కాన్స్టాంటినోపుల్ యొక్క ప్రాముఖ్యత పెరిగింది. 378లో అడ్రియానోపుల్ యుధ్ధములో, చక్రవర్తి వాలెన్స్ అతని రోమన్ సైన్యాలు విసిగోత్స్ యొక్క కొద్ది రోజుల దాడిలో ధ్వంసమయ్యాక, ఆ ఘాతము తరువాత, నగరము తన రక్షణ కోసం స్పందించాల్సి వచ్చింది, థియోడోసియస్ II 413-414 సంవత్సరాలలో, 18 మీటర్ల (60 అడుగుల) పొడవైన మూడు గోడల కట్టడాలను నిర్మించాడు, అవి గన్‌పౌడర్ ఉపయోగించేంతదాక శత్రువులకు దుర్భేద్యమైన కట్టడముగా నిలుస్తాయి. ఫిబ్రవరి 27, 425వ తేదీన థియోడియస్ ఫోరం ఆఫ్ టారస్ దగ్గర ఒక విశ్వవిద్యాలయం కూడా స్థాపించాడు.
ఈ సమయంలో ఉల్దిన్, హన్నుల యొక్క రాజు, డాన్యూబ్ మీదుగా థ్రేస్‌లోకి చొచ్చుకు వచ్చాడు, కానీ చాలా మంది అతని సహచరులు అతన్ని వదిలి, రోమన్‌లతో చేతులు కలిపి, నదికి ఉత్తర దిశగా తమ రాజుని తరిమారు. తదనంతరముగా, నగరానికి రక్షణ కల్పించడానికి కొత్త గోడలు కట్టడం జరిగింది, అంతే కాక డాన్యూబ్ మీద ఓడల సముదాయాన్ని మెరుగుపరిచారు.
కొంత కాలం తరువాత బార్బేరియన్లు పెద్ద సంఖ్యలో పశ్చిమ రోమన్ సామ్రాజ్యం పై దండయాత్ర చేసారు: దాని చక్రవర్తులు వెనక్కు తగ్గి రావెన్న చేరుకున్నారు, అది ఆ తరువాత ఏమీ మిగలకుండా నాశనం అయిపోయింది. ఆ తరువాత, కాన్స్టాంటినోపుల్ నిజానికి రోమన్ సామ్రాజ్యానికే కాక యావత్ప్రపంచానికి అతిపెద్ద నగరముగా అవతరించింది. చక్రవర్తులు రాజభవనాలు, రాజధానుల మధ్య తిరగడం మానేసారు. వాళ్ళు, గొప్ప నగరములోని రాజభవనములో ఉంటూ, సైన్యాలకు నాయకత్వం వహించడానికి జనరల్స్‌ను పంపేవారు. తూర్పు మెడిటరేనియన్ మరియు పశ్చిమాసియాలోని సంపద కాన్స్టాంటినోపుల్‌లోకి ప్రవహించింది.
చక్రవర్తి జస్టీనియన్ I (527-565) యుధ్ధములో విజయాలకు, చట్టపరమయిన సంస్కరణలకు, అతని ప్రజాహితమయిన కార్యాలకు ప్రసిధ్ధిగాంచాడు. డయొకీస్ ఆఫ్ ఆఫ్రికాను తిరిగి జయించడానికి, అతను రమారమి 21 జూన్ 533న మొదలు పెట్టిన సైనిక దండయాత్ర కాన్స్టాంటినోపుల్ నుండే బయలుదేరింది. యుధ్ధానికి వెళ్ళక ముందు కమాండర్ బెలిసారియస్ యొక్క నౌక ఇంపీరియల్ రాజభవనం ముందర లంగరు వేయబడింది, గోత్రజనకుడు ఉద్యమం యొక్క విజయం కొరకు ప్రార్థనలు చేసాడు. 70 ADలో రోమన్లు లూటీ చేసిన జెరుసలెం యొక్క గుడికి సంబంధించిన నిధిని 455 సంవత్సరంలో వాండల్స్ దోచుకుని కార్థేజ్‌కు తీసుకుపోయారు. 534లో విజయం తరువాత, ఆ నిధిని కాన్స్టాంటినోపుల్ తీసుకువచ్చి సెయింట్ పాలియూక్టస్ చర్చిలో ఉంచడం జరిగింది. ఆ తరువాత దానిని జెరుసలెంకు తిరిగి చర్చ్ ఆఫ్ రెసరెక్షన్‌లోనొ లేదా న్యూ చర్చ్‌లోనో ఇవ్వడం జరిగింది.
శతాబ్దాలుగా రథాల పందేలు రోమ్‌లో చాలా ప్రాముఖ్యంత కలిగినవి. కాన్స్టాంటినోపుల్‌లో, కొంత సమయంలో హిప్పోడ్రోమ్ (గుర్రపు పందేలు, గుర్రపు బండ్ల పందేలు మొదలగునవి జరుగు స్టేడియం) రాజకీయ ప్రాముఖ్యతను సంతరించుకుంది. ఇక్కడే (పాత రోమ్ యొక్క జనామోదయోగ్యమయిన ఎన్నికల నీడగా) ప్రజలు కొత్త చక్రవర్తి పట్ల ఉత్సాహంతో కూడిన ఆమోదం తెలిపేవారు; ప్రభుత్వాన్ని బహిరంగంగా విమర్శించే స్థలం లేదా జనామోదం లేని మంత్రులను తొలగించమని ఆందోళన చేసే స్థలం కూడా అదే. జస్టీనియన్ చక్రవర్తిగా ఉన్న సమయంలో, కాన్స్టాంటినోపుల్‌లో ప్రజా శాంతి కీలకమయిన రాజకీయ అంశంగా మారింది.
రోమన్ల చివరి కాలంలో, బైజాంటైన్‌ల తొలికాలంలో గుర్తింపుకి సంబంధించిన ప్రాథమికమయిన ప్రశ్నలకు సంబంధించిన వివాదాలను క్రిస్టియానిటీ (క్రిస్టియన్ మతం) తీరుస్తూ ఉన్నది, అప్పుడు ప్రామాణికమయిన విలువలను గౌరవించే వర్గానికీ, మోనోఫిజైట్స్‌కీ మధ్య వివాదం తీవ్రమయిన అశాంతికి దారితీసింది, వాళ్ళు తమ వర్గం పట్ల అభిమానాన్ని గుర్రపు పందేల పక్షాలయిన బ్లూస్ మరియు గ్రీన్స్ పట్ల చాటి వ్యక్తం చేసేవారు. బ్లూస్ మరియు గ్రీన్స్‌కు మద్దతు పలికేవాళ్ళు, శ్రధ్ధ తీసుకోకుండా వదిలివేసిన ముఖంపైని జుత్తుతో, తల ముందు భాగం గొరుక్కొని, వెనుక భాగం పొడవుగా జుత్తు పెంచి, వెడల్పుగా ఉండే చొక్కా చేతులు, మోకాళ్ళ దాకా వదులుగా ఉండే దుస్తులు - మణికట్టు దగ్గర బిగువుగా ఉండేవి ధరించి ముఠాలుగా ఏర్పడి రాత్రివేళల దోపిడి దొంగతనాలు, వీధి హింసకు పాల్పడేవారు. చివరికి ఈ అశాంతి, అస్థిరతలు 532లో పెద్ద తిరుగుబాటు రూపం దాల్చాయి, దానిని ("విజయం" అని సింహనాదాలు చేసే యుధ్ధకారుల అరుపుల నుండి) "నిక" అల్లర్లుగా గుర్తించేవారు.
నికా అల్లరి మూకలు రాజేసిన నిప్పు, సెయింట్ సోఫియా యొక్క కాన్స్టాంటైన్ యొక్క బసిలికాను దహించివేసింది, అది ఆగస్టియానికి ఉత్తర దిశగా ఉన్న నగరపు ప్రధానమయిన చర్చ్. జస్టీనియన్ ట్రాలెస్ యొక్క ఆంథీమియస్‌ను మరియు మిలెటస్ యొక్క ఇసోడోర్‌ను, దానిని నూతనమయిన మరియు పోల్చడానికి అసాధ్యమయిన సెయింట్ సోఫియాతో భర్తీ చేయడానికి పనిలోకి దించాడు. ఇది ఆర్థడాక్స్ చర్చ్ గొప్పదైన మరియు అతిప్రముఖమయిన చర్చ్, దాని గుమ్మటము వంటి శిఖరాన్ని దేవుడే పైకెత్తి పట్ట్కున్నాడని చెప్పుకునేవారు, దానిని నేరుగా రాజభవనానికి అంటుకునే విధంగా నిర్మించారు, ఎందుకంటే రాజకుటుంబం దాని సేవలకు వెళ్ళడానికి వీధులగుండా వెళ్ళాల్సిన అవసరం ఉండదు. 26 డిసెంబరు 537న, చక్రవర్తి అద్వర్యంలో దానిని అంకితం ఇవ్వడం జరిగింది, చక్రవర్తి అప్పుడు "ఓ సోలొమన్, నేను నిన్ను అధిగమించాను!" అని కేక వేశాడు. సెయింట్ సోఫియా 600 మందితో సేవలందుకుంది, అందులో 80 మంది పూజారులు ఉన్నారు, దానిని నిర్మించడానికి 20,000 పౌండ్ల బంగారం అవసరం అయ్యింది.
అదే లక్ష్యం కోసం జరిగిన ఆచార కర్మలో భాగంగా, జస్టీనియన్ ఆంథీమియస్ మరియు ఇసోడోర్‌లను కాన్స్టాంటైన్ నిర్మించిన హోలి అపోజిల్స్ యొక్క మొట్టమొదటి చర్చ్‌ని పడగొట్టించి కొత్త చర్చ్‌తో భర్తీ చేయించాడు. దీనిని సమానమయిన చేతులు కలిగిన క్రాస్‌తో పాటు అయిదు గుమ్మటాల వంటి శిఖరాల రూపంలో రూపకల్పన చేసి, అందమయిన మొజాయిక్‌తో అలంకరించారు. కాన్స్టాంటైన్ మొదలుకుని 11వ శతాబ్దం వరకు ఈ చర్చ్ చక్రవర్తులకు శ్మశాన వాటికగా నిలిచింది. 1453లో నగరం తురకలకు లొంగిపోయినపుడు, నగరాన్ని జయించినవాడయిన మెహ్మెత్ II యొక్క గోరీని నిర్మించడానికి ఈ చర్చ్‌ను పడగొట్టడం జరిగింది. జస్టీనియన్ నగరానికి చెందిన నిర్మించబడిన పర్యావరణానికి సంబంధించిన అంశాల పట్ల కూడా దృష్టి సారించాడు, అతను సముద్ర దృశ్యాన్ని కాపాడడం కోసం సముద్రపు ముందరి భాగంలో నిర్మాణాలు చేయకూడదన్న చట్టాల అతిక్రమణకు వ్యతిరేకంగా చట్టాలు చేసాడు.
జస్టీనియన్ I పాలించే సమయంలో, నగర జనాభా 5,00,000 లకు చేరుకుంది. 541-542 AD సంవత్సరాల నడుమ ప్లేగు (ప్లేగ్ ఆఫ్ జస్టీనియన్) వ్యాధి ప్రబలడంతో, కాన్స్టాంటినోపుల్ నగరపు సామాజిక వ్యవస్థ కూడా దెబ్బ తినింది. అది బహుశా 40% నగరవాసులను బలితీసుకుంది.
7వ శతాబ్దపు ముందు భాగంలో, అవర్స్, తరువాత బల్గర్స్ బాల్కన్స్‌లోకి అధికంగా వచ్చారు, దాంతో పశ్చిమ దిశనుండి కాన్స్టాంటినోపుల్‌కు ముప్పు ఏర్పడింది. అదే సమయంలో పర్షియాకు చెందిన సస్సానిడ్స్ ప్రిఫెక్చర్ ఆఫ్ ది ఈస్ట్‌లో పూర్తిగా నిండిపోయి, అనటోలియాలోకి లోతుగా చొచ్చుకువచ్చారు. హెరాక్లయస్, ఆఫ్రికాలోని క్రిస్టియన్ మతగురువు యొక్క పుత్రుడు, సముద్రం గుండా నగరానికి విచ్చేసి రాచరిక హోదా స్వీకరించాడు. అతనికి సైనిక స్థితి చాలా విపత్కరంగా తోచింది, దాంతో అతను దేశ రాజధానిని కార్థేజ్‌కు తరలించాలని మొదట అనుకున్నాడని చెబుతారు, కానీ కాన్స్టాంటినోపుల్ యొక్క ప్రజలు ఉండమని బ్రతిమాలుకోవడంతో ఆ ఆలోచన మానుకున్నాడు. పర్షియన్ యుధ్ధాల వల్ల, నగరానికి ఈజిప్షియన్ మూలాల నుండి రావల్సిన సరుకులు రాక పోవడం జరుగుతోందని హెరాక్లియస్ తెలుసుకోగానే, 618లో కాన్స్టాంటినోపుల్ ఉచితంగా తిండిగింజలు పొందే హక్కుని కోల్పోయింది. దాంతో, కాన్స్టాంటినోపుల్ నగర జనాభా, చెప్పుకోతగ్గ రీతిలో 5,00,000 నుండి 40,000-70,000లకు పడిపోయింది.
మహానగరం ఒక పక్క ఆక్రమణని ఎదురొడ్డి నిలబడగా, హెరాక్లియస్ 628వ సంవత్సరంలో పర్షియన్ భూభాగంలోకి లోతుగా చొచ్చుకువెళ్ళి, పర్షియన్లు తమ ఆక్రమణలను ధారాధాత్తం చేయడంతో కొంత "మునుపటి స్థితి"కి తీసుకువచ్చాడు. కానీ ఆ తరువాత అరబ్బుల దాడుల నేపథ్యంలో, ఆఫ్రికన్ మరియు మెడిటరేనియన్ రాష్ట్రాలు కోల్పోవడంతో సామ్రాజ్యం బలహీనపడింది. ఈ యుధ్ధాల సమయంలో ముస్లింల చేత కాన్స్టాంటినోపుల్ కోట చుట్టు మొదటి దాడి, 674 నుండి 678 వరకు కొనసాగింది, రెండోది 717 నుండి 718 వరకు. భూమి పైనుండి నగరాన్ని థియోడోసియన్ గోడలు శత్రుదుర్భేద్యంగా మారిస్తే, కొత్తగా కనిపెట్టబడిన ఉద్దేశపూర్వకంగా మంటను రగిల్చే "గ్రీక్ ఫైర్" అనబడే పదార్థం, బైజాంటైన్ నావికాదళం అరబ్ ఓడలను ధ్వంసం చేయడానికి నగరానికి సరుకుల రవాణా జరగడానికి దోహద పడింది. రెండవ కోటచుట్టు ముట్టడిలో బల్గర్స్ నిర్ణాయకమైన సహాయం అందించారు. ఈ కోట ముట్టడి యొక్క వైఫల్యం ఉమయ్యాడ్ కలిఫాత్‌కి గొడ్డలిపెట్టు అయ్యింది, అది బైజాంటైన్-అరబ్బుల మధ్య సమతుల్యాన్ని స్థిమితపరిచింది.
730వ దశాబ్దంలో లియో III తరచు జరిగిన హింసాయుతమయిన దాడుల వల్ల దెబ్బతిన్న థియోడోసియన్ గోడలకు విస్తృతమయిన మరమ్మతులు చేయించాడు; సామ్రాజ్యానికి చెందిన అందరు పురజనుల మీదా ప్రత్యేకమయిన పన్ను విధించడం ద్వారా ఈ పనికి నిధులు సమకూర్చడం జరిగింది.
చక్రవర్తి థియోఫిలస్ (d. 842) యొక్క విధవరాలు అయిన థియోడోర, తన కుమారుడు మైకేల్ III బాల్యదశవీడి కార్యభారం స్వీకరించేంతదాకా, దేశానికి పాలకురాలిగా వ్యవహరించింది. మైకేల్ IIIను ఆమె సోదరుడు బార్దాస్ చెడ్డ అలవాట్లకు లోనయ్యేలా చేసాడని చెబుతారు. 856లో మైకేల్ పాలకుడు అయ్యాక, అతను అధికంగా త్రాగడానికి పేరొందాడు, అతను హిప్పోడ్రోంలో రథసారథిగా అగుపించాడు, ఇంకా క్రిస్టియన్ మతగురువులు చేపట్టే మతపరమయిన ఊరేగింపులను అవహేళన చేసేవాడు. అతను థియోడోరాను మహారజభవనం నుండి తొలగించి, కారియన్ రాజభవనానికి తరలించాడు, తరువాత గాస్ట్రియా యొక్క సన్యాసుల ఆశ్రమానికి ఆమెని తరలించాడు, కానీ బార్దాస్ మృతి చెందాక ఆమెను విడుదల చేసి సెయింట్ మామాస్ యొక్క రాజభవనంలో ఉండనిచ్చారు; ఆమెకు అంథేమియన్ రాజభవనంలో ఒక గ్రామీణ గృహం కూడా ఉన్నది, అక్కడే మైకేల్ 867వ సంవత్సరంలో హత్యకు గురయ్యాడు.
860వ సంవత్సరంలో, కొన్ని సంవత్సరాల ముందు కియెవ్‌లో ఇద్దరు వరాంగియన్ పెద్దలు ఆస్కోల్డ్ మరియు డీర్‌లచే స్థాపించబడిన కొత్త రాజ్యం దాడికి దిగింది: రెండు వందల చిన్న ఓడలు బోస్పోరస్ గుండా పయనించి ప్రిన్స్'స్ ఐలాండ్స్ యొక్క పట్టణపు పొలిమేర ప్రాంతాలలోని సన్యాసుల ఆశ్రమాలను, ఇతర ఆస్తులను దోచుకున్నాయి. బైజాంటైన్ ఓడల సమూహం యొక్క అడ్మిరల్ అయిన ఒరిఫస్, చక్రవర్తి మైకేల్‌ను జాగరూకుడిని చేసాడు, మైకేల్ వెంటనే ఆక్రమణదారులను పారిపోయేలా చేసాడు; కానీ హఠాత్తుగా జరిగిన దాడి దాని యొక్క క్రూరత్వం, పురజనుల మీద లోతయిన ముద్ర వేసింది.
980వ సంవత్సరంలో బెసిల్ II చక్రవర్తి, కియెవ్ రాజు అయిన వ్లాదమీర్ నుండి అసాధారణమయిన కానుక అందుకున్నాడు: 6,000 వరాంగియన్ యుధ్ధకారులతో వరాంగియన్ గార్డ్ అనబడే కొత్త శరీరరక్షణ దళాన్ని బెసిల్ రూపొందించాడు. వారు తమ ఉగ్రత్వానికి, గౌరవానికి మరియు స్వామిభక్తికి పేరుగాంచారు. థ్రేస్ అనే స్థలంలో 1038వ సంవత్సరంలో వాళ్ళని శీతాకాలపు నివాసాలకు తరలించినపుడు, వాళ్ళలో ఒకడు గ్రామీణస్త్రీని చెరచడానికి ప్రయత్నించాడు, కానీ ఆ పెనుగులాటలో, ఆమె అతని కత్తిని లాక్కుని అతన్ని చంపివేసిందని చెబుతారు; కానీ అతని సహచరులు ఆమె పై ప్రతీకారం తీర్చుకునే బదులు ఆమె నడవడిని మెచ్చుకుని, ఆమెకు అతని దగ్గర ఉన్న వస్తువులన్నీ ఇచ్చి పరిహారం చెల్లించి, చచ్చిన అతని శరీరాన్ని పూడ్చిపెట్టకుండా అతను ఆత్మహత్య చేసుకున్నడు అన్నట్లుగా, నలుగురూ చూసే విధంగా అతని శవాన్ని బయట బహిర్గతం చేసి ఉంచారు. కానీ, చక్రవర్తి మరణించాక, వారు రాజభవనాలలో దోపిడీలకు కూడా ప్రసిధ్ధిగాంచారు. తరువాత 11వ శతాబ్దంలో, వరాంగియన్ గార్డ్‌పై ఆంగ్లో-సాక్సన్స్ ఆధిపత్యం ప్రదర్శించారు. ఇంగ్లాండ్ యొక్క కొత్త నార్మన్ రాజుల చేత అణచివేతకు గురయ్యేకంటే ఈ జీవనవిధానం మెరుగయినదని ఆంగ్లో సాక్సన్స్ భావించారు.
10వ శతాబ్దానికి చెందిన పుస్తకం, "బుక్ ఆఫ్ ది ఎపార్క్", ఆ సమయంలో నగర వాణిజ్య జీవితము ఇంకా దాని వ్యవస్థీకరణకు సంబంధించిన విస్తారమయిన చిత్రాన్ని అందిస్తుంది. కాన్స్టాంటినోపుల్‌లో వర్తకులచే వ్యవస్థీకరించబడిన సంస్థలను ఎపార్క్ పర్యవేక్షించేవాడు, అతను ఉత్పత్తి, ధరలు, దిగుమతి మరియు ఎగుమతుల లాంటి విషయాలను శాసనాల ద్వారా నియంత్రించేవాడు. ప్రతి వర్తక సమాజానికి తన సొంత గుత్తాధిపత్యం ఉన్నది, వర్తకులు ఒకటి కంటే ఎక్కువ వర్తక సమాజాలకు చెందిన వారయి ఉండకపోవచ్చు. 330వ సంవత్సరంలో రోమ్ యొక్క నాగరిక ముఖ్య కార్యనిర్వహణాధికారుల చేత నడపబడే జిల్లాల కార్యాలయాలను స్థాపించాక ఈ అమరికలు ఎంత తక్కువగా మార్పు చెందాయో అన్న విషయానికి సంబంధించి, సంప్రదాయం యొక్క బలానికి ఇది ఒక చక్కని సాక్ష్యం. ఈ కార్యాలయాలను అప్పుడు లాటిన్ పేరుతో గుర్తించేవారు.
9వ మరియు 10వ శతాబ్దాలలో కాన్స్టాంటినోపుల్ యొక్క జనాభా 5,00,000 నుండి 8,00,000 దాకా ఉండేది.
8 మరియు 9 శతాబ్దములలో విగ్రహములను ధ్వంసం చేసిన ఉద్యమము రాజ్యము మొత్తము చాలా పెద్ద అశాంతికి దారి తీసింది. చక్రవర్తి లియో III 726 లో ఒక శాసనమును విగ్రహములకు వ్యతిరేకముగా విధించాడు మరియు చల్కే యొక్క తలుపుల మీద ఉన్న ఒక జీసస్ క్రీస్తు యొక్క విగ్రహమును ధ్వంసము చేయమని ఆదేశించాడు. ఈ పనిని అక్కడి పౌరులు తీవ్రముగా వ్యతిరేకించారు, ఆపివేశారు. కన్స్టన్టైన్ V ఒక చర్చ్ సంఘమును 754 లో ఏర్పాటు చేసాడు, అది విగ్రహారాధనను పూర్తిగా ఖండించింది, దాని తరువాత చాలా విగ్రహములు పగలగొట్టబడ్డాయి, తగలబెట్టబడ్డాయి, లేదా వాటిపై చెట్లు, లతలు, పక్షులు లేదా జంతువులతో ఉన్న చిత్రములు మార్పు చేయబడ్డాయి. ఒక ఆధారము ప్రకారము, బ్లాచేర్నే లోని హోలీ వర్జిన్ చర్చ్ ఒక "పండ్ల దుకాణము మరియు పక్షుల ఇల్లు" అయింది. 780 లో, తన కుమారుడు లియో IV మరణించిన తరువాత, మహారాజ్ఞి ఇరేని, నికేయ యొక్క రెండవ సంస్థ ద్వారా విగ్రహారాధనను పునరుద్ధరించింది.
ఈ విగ్రహములను ధ్వంసం చేసిన ఉద్యమము మరలా 9వ శతాబ్దము మొదటిలో తిరిగి మొదలైంది,843లో మహారాజ్ఞి థియోడరా పరిపాలనలో మాత్రమే పరిష్కరించబడినది, ఆమె విగ్రహములని తిరిగి పెట్టించింది. ఈ వివాదములు పడమర మరియు తూర్పు ప్రాంతములకు చెందిన చర్చ్ ల మధ్య సత్సంబంధములను దెబ్బతీసాయి.
1071లో ఆర్మేనియాలో మంజికర్ట్ యుద్ధములో రాచసైన్యము ఉహించని మరియు ఘోర పరాజయము పాలు అవ్వడముతో, 11 శతాబ్దము చివరలో గొప్ప క్షామము ఏర్పడింది. మహారాజు రోమనస్ డియోజీన్స్ పట్టుబడ్డాడు. ఆల్ప్ అర్సలాన్, సేల్జక్ టుర్క్స్ యొక్క సుల్తాన్ అడిగిన శాంతిసంధి యొక్క నిర్ణయములు ఎక్కువ కాకపోవడంతో రోమనస్ వాటిని అంగీకరించాడు. తాను విడుదల అయిన తరువాత, రోమనస్ తన శత్రువులు వారికి సంబంధించిన వ్యక్తిని తన సింహాసనము పై కూర్చుండ పెట్టినట్లు గమనించాడు, అతను వారికి లొంగిపోయాడు మరియు హింస వలన మరణించాడు, కొత్తగా రాజు అయిన మైకేల్ VII డ్యూకస్ ఆ శాంతి సంధిని అంగీకరించలేదు. దానికి జవాబుగా, 1073 లో తుర్కులు అనటోలియాలోకి రావడం మొదలు పెట్టారు. పాత రక్షణ పద్ధతిని వారు ఓడించారు అంటే వారికి ఎదురు లేకపోయింది మరియు మహారాజు యొక్క సైన్యము మొత్తము కూడా దృష్టి మరల్చబడినది మరియు మామూలు వరుస యుద్ధములలో మరణాల వలన తగ్గిపోయింది. రక్షణ లేని అనటోలియా యొక్క సరిహద్దులు దాటి వేలమంది తుర్కులు మరియు గిరిజనులు లోపలి చొరపడ్డారు. 1080 వరకు, చాలా భూభాగము తుర్కుల ఆధీనములోకి వెళ్లి పోయింది మరియు వారు కాన్స్టంట్నోపుల్ కు చాలా దగ్గరగా వచ్చేసారు.
కమేనియన్ వంశ పాలనలో (1081–1185), బైజాన్టియం గుర్తించదగిన రీతిలో సైనిక పరముగా, ఆర్థిక పరముగా మరియు రక్షణ పరముగా వృద్ధి సాధించింది. ఇదే కొన్నిసార్లు, కమేనియన్ రిస్టోరేషన్ అని పిలవబడినది, క్రొత్తగా సైన్య సమీకరణ, వ్యుహములతో, మహారాజు దాదాపు అనటోలియన్ లో పోగొట్టుకున్న భూమిలో దాదాపు సగము తిరిగి సాధించాడు. 1090–91 లో, పెచెంగేస్ తిరుగుతూ వచ్చే తుర్కుల సైన్యము, కాన్స్టంట్నోపుల్ గోడల వరకు వచ్చేసాయి, అక్కడ మహారాజు ఎలెక్షియస్, కిప్చాక్స్ యొక్క సహకారముతో మొత్తము సైన్యమును నిర్జించాడు. 1091 లో వచ్చిన లివోయునియన్ యుద్ధం పునర్జన్మ నొందిన బైజాన్టైన్ శక్తినీ వందల సంవత్సరముల వరకు అది కలిగి ఉండబోయే ప్రభావము యొక్క ప్రారంభమును చూపించింది. ఎలెక్షియస్ I కామ్నెన్సస్ నుంచి సహాయము కొరకు వచ్చిన అభ్యర్ధనకు జవాబుగా, మొదటి ఉద్యమ సభ్యులు కాన్శంట్నోపుల్ లో 1096లో కలుసుకున్నారు, కానీ బైజాన్టిన్ నాయకత్వములో ముందుకు వెళ్ళడానికి అంగీకరించక, వారంతట వారే జెరూసలేంకు వెళ్ళిపోయారు. జాన్ IIమానెష్టరి ఆఫ్ ది పాన్టోక్రాటర్ (ఆల్మైటి) అనే పేరుతో 50 పడకలతో బీదల కొరకు ఒక వైద్యశాల కట్టించాడు.
గట్టి కేంద్ర ప్రభుత్వను తిరిగి ప్రతిష్ఠించగలగడముతో మహారాజు చాలా ధనవంతుడు అయ్యాడు. జనాభా కూడా పెరగటం ఆరంభించింది (12వ శతాబ్దంలో కాన్శంట్నోపుల్ జనాభా 100,000 నుండి 500,000 మధ్య మారుతూ ఉంది, రాజ్యము మొత్తములో పట్టణములు, నగరములు బాగా అభివృద్ధి చెందాయి. అదే సమయములో, వాడుకలో ఉన్న ధనము చాలా పెరిగింది. ఇది బ్లాకేర్నే రాజభవనమును కాన్శంట్నోపుల్ లో నిర్మించడం ద్వారా చూపబడినది, ఇది గొప్ప క్రొత్త పనితనము మరియు అప్పటి ఆర్థికస్థాయిని ప్రతిబింబించేలా నిర్మింపబడిన కట్టడము. ఇటాలియన్ నగర-రాష్ట్రములు పెరగడముతో, వ్యాపారాభివృద్ధి జరిగి, అదే ఆర్థికముగా బలపడానికి కారణము అయ్యి ఉండవచ్చు. వెనేటియన్లు మరియు ఇతరులు కాన్శంట్నోపుల్ లో చురుకుగా వ్యాపారము చేసేవారు కావచ్చును, వీరీ ముఖ్య జీవిక సహకారము అందించే అవుట్రిమర్ రాజ్యముల మధ్య మరియు పడమర ప్రాంతములకు సరుకు రవాణా చేయడము మరియు బైజాన్టియం, ఈజిప్ట్ లతో అధికముగా వ్యాపారము చేయడము. ఈ వెనేటియన్లకు గోల్డెన్ హార్న్ కు ఉత్తర ప్రాంతములో కర్మాగారములు కలిగి ఉన్నారు మరియు పడమర ప్రాంతీయులు 12వ శతాబ్దంలో, చాలా ఎక్కువ సంఖ్యలో ఆ నగరములో ఉండేవారు. మాన్యుల్ I యొక్క సమయము పూర్తి అయ్యే సమయమునకు మొత్తము మీద ఆ నగరములో ఉన్నమొత్తము జనాభా 400,000 అయితే, విదేశీయుల సంఖ్య 60,000-80,000 వరకు చేరుకుంది. 1171లో కాన్శంట్నోపుల్ లో చిన్న సమూహములో 2,500 మంది జ్యూలు కూడా ఉండేవారు.
చక్కటి మాటలలో చెప్పాలంటే, 12వ శతాబ్దం చాలా అభివృద్ధి కలిగిన సమయము. అప్పుడు నానా రకముల రాళ్ళు పొదిగిన గచ్చు పని చేసే కళ పునరుద్ధరించబడినది, ఉదాహరణకు: నానా రకముల రాళ్ళు పొదిగిన గచ్చు పని, త్రీ-డైమెన్షనల్ ఆకారములతో, చాలా సహజముగా మరియు అందముగా తీర్చి దిద్దబడ్డాయి. ఎక్కువమంది ప్రజల వద్ద ఈ కళల కొరకు వెచ్చించడానికి కావలసిన ఉపకరణములు మరియు ధనము ఉంది. ఎన్.హెచ్.బేన్స్ ("బైజాన్టియం,యాన్ ఇంట్రడక్షన్ టు ఈస్ట్ రోమన్ సివిలైజేషన్" ) ప్రకారము:
ఒక ఇతివృత్తం ప్రకారము సమయములో, ఫిలిప్ ఆఫ్ స్వాబియ, బనిఫేస్ ఆఫ్ మోంట్ఫెర్రాట్ మరియు డోగే ఆఫ్ వెనిస్ ల మధ్య, పోప్ కు సంబంధించిన పరిత్యాగము ఉన్నప్పటికీ, నాల్గవ ఉద్యమము, కాన్స్టెంట్నోపుల్ కు వ్యతిరేకముగా 1203 లో మార్పు చెందినది. చక్రవర్తి పీఠం నుండి తొలగింపబడిన ఐజాక్ ను గురించి అలెక్సిస్ కొడుకు అందరకు తెలిసేలా చేసిన ఆరోపణలను బాగా ప్రచారం చేసారు. అప్పటి చక్రవర్తి అలెక్సిస్ III దానికి తయారై రాలేదు. తీవ్రవాదులు గలాటాను వశం చేసుకుని, గోల్డెన్ హార్న్ ను కాపాడుతున్న గొలుసును విరగగొట్టారు మరియు ఓడరేవు లోకి వెళ్లారు, అక్కడ 27 జూన్ న వాళ్ళు సముద్ర సరిహద్దులు దాటారు; అలెక్సిస్ III పారిపోయాడు. కానీ అలెక్సిస్ IV నిధులు సరిపోవు అని గమనించాడు మరియు పడమర ప్రాంత స్నేహితులకు ఇస్తానని ప్రమాణం చేసిన బహుమతులు ఇవ్వలేకపోయాడు. పౌరుల మరియు లాటిన్ సైనికుల మధ్య స్పర్ధలు పెరిగాయి. జనవరి 1204 న "ప్రోటోవెస్టిఅరయా" స్ అలెక్సిస్ ముర్జుఫల్స్, బహుశా అలెక్సిస్ IVను భయపెట్టడానికి ఒక గొడవను లేవనెత్తాడు, కానీ దాని ఫలితముగా కేవలము అథేనా యొక్క గొప్ప విగ్రహము విరగగొట్టబడినది, ఇది పడమర ప్రాంతములను గురించిన వాగ్వివాదములో, చెడ్డ పనిగా చోటు చేసుకుంది.
ఫిబ్రవరిలో ప్రజలు మరలా తిరుగుబాటు చేసారు: అలెక్సియస్ IV జైలులో పెట్టబడ్డాడు మరియు చంపబడ్డాడు, ముజుప్హ్లుస్ అలెక్సియస్ V గా స్థానము తీసుకున్నాడు. ఆయన గోడల మరమ్మత్తులు చేసి, ప్రజల రాకపోకలు జరిగేలా చూడాలని కొంత ప్రయత్నము చేసాడు, కానీ ప్రజలను దగ్గరి ప్రాంతముల నుండి తేవడానికి అవకాశము రాలేదు మరియు అక్కడి రక్షకులు ఈ తిరుగుబాటు వలన భయపడిపోయారు. తీవ్రవాదులచే ఏప్రిల్ 6న చేయబడిన ఒక ముట్టడి ఫలించలేదు, కానీ రెండవసారి ఏప్రిల్ 12న గోల్డెన్ హార్న్ నుంచి చేసిన ముట్టడిలో వారు విజయము సాధించారు మరియు వేలమంది తీవ్రవాదులు లోపలకు వచ్చేసారు. అలెక్సియస్ V పారిపోయాడు. అప్పుడు దేశమును పాలిస్తున ప్రభుత్వమునకు చెందిన వారంతా సైంట్.సోఫియాలో కలిసారు మరియు అంగ్లిడ్ కుటుంబమునకు చెందిన వనితను పెండ్లాడిన థియోడరే లాస్కారిస్ కు కిరీటమును అప్పగిస్తామని అన్నారు, కానీ అప్పటికే చాలా ఆలస్యం జరిగిపోయింది. ఆయన మూలగురువు తోటి గోల్డెన్ మైల్స్టోన్ బయటకు వచ్చాడు మరియు అక్కడ కాపలా ఉన్న రక్షకుడిని ఉద్దేశించి మాట్లాడాడు. ఆ తరువాత వారిద్దరూ ఆసియాకు పారిపోయారు. మరునాటికి, డోగ్ మరియు అప్పుడు నడుస్తున్న ఫ్రాంక్ లు గొప్ప రాజభవనములో పెట్టబడ్డాయి మరియు నగరము మూడు రోజులపాటు దోచుకోబడింది.
ఈ ఉద్యమముల చరిత్రకారుడు అయిన సర్.స్టీవెన్ రన్సిమాన్, ఈ కాన్స్టెంట్నోపుల్ కథను "చరిత్రలో సాటిలేనిది , అన్పారలల్డ్ ఇన్ హిస్టరీ" అని వ్రాసాడు.
ఆ తరువాతి అర్ధ శతాబ్దం వరకు, కాన్స్టెంట్నోపుల్ లాటిన్ రాచరికపు ప్రదేశం అయింది. బైజాన్టిన్ గొప్పదనము చెల్లాచెదురు అయింది. చాలా మంది థియోడరే లాస్కరిస్ గొప్ప రాచరిక న్యాయస్థానం పెట్టిన నికాయియకు వెళ్ళిపోయారు, ఇంకొంతమంది థియోడరే యాన్గిలస్ అలాగే నెలకొల్పిన ఎపిరాస్ కు వెళ్ళిపోయారు, మిగిలిన వారు ట్రేబిజాండ్ కు వెళ్ళిపోయారు, అక్కడ అప్పటికే జార్జియన్ సహకారముతో కొమిని లలో ఒకడు తన స్వంతంత్ర రాజ్యమును స్థాపించుకున్నాడు. నికాయియ మరియు ఎపిరాస్ రెండు రాజ్యము హోదా కొరకు పోరు జరిపాయి మరియు కాన్స్టెంట్నోపుల్ ను తమ ఆధీనములోకి తెచ్చుకునే ప్రయత్నము చేసాయి. 1261 లో కాన్స్టెంట్నోపుల్ ను, అప్పటి రాజు అయిన బాల్డ్విన్ II పై గెలుపు సాధించి నికాయియ రాజు అయిన మైకేల్ VIII పాలేఈలోగూస్ వశం చేసుకున్నాడు.
కాన్స్టెంట్నోపుల్ ను మైకేల్ VIIIతిరిగి వశము చేసుకున్నప్పటికీ, అప్పటికే ఆ రాజ్యం చాలా ముఖ్యమైన సంపదను కోల్పోయింది, తిరిగి నిలబడానికి చాలా కష్టపడవలసి వచ్చింది. బోస్పోరస్ ఒడ్డున ఉన్న పాత గొప్ప రాజభవనము, బాగా దెబ్బతినడముతో, నగరము యొక్క ఉత్తర-పడమర ప్రాంతములో ఉన్న బ్లాకేర్నే రాజభవనము అధికారిక నివాసము అయింది. మైకేల్ VIII నగరమును తిరిగి వశము చేసుకున్నప్పటికి అక్కడి జనాభా 35,000గా ఉండేది, అతని పదవీ కాలములో జనాభా 70,000 చేరుకునేలా చేయడములో అతను విజయము సాధించాడు. అతను తీవ్రవాదులు నగరమును ఆక్రమించుకున్నప్పుడు పారిపోయిన విదేశీయులను తిరిగి వెనుకకు పిలవడము మరియు అంతకు ముందే తిరిగి గెలిచిన పిలోఫోన్నేస్ నుండి గ్రీకులను రాజధానికి రప్పించడం ద్వారా జనాభాను పెంచడంలో విజయం సాధించాడు. 1347లో కాన్స్టెంట్నోపుల్ లో చాలా మందిని మృత్యువు కబళించింది. 1453లో, ఒట్టోమన్ తుర్క్ లు, నగరమును వశపరచుకున్నప్పుడు నగర జనాభా 50,000 ఉంది.
తూర్పు మెడిటెర్రనియన్ సముద్రము ప్రాంతములో, తూర్పు రోమన్ రాజ్యపాలన సాగుతున్న ఆఖరు సమయములో, కాన్స్టెంట్నోపుల్ అతి పెద్ద మరియు సుసంపన్నమైన నగర ప్రాంతము, ఎక్కువగా ఏజియన్ మరియు బ్లాక్ సముద్రముల మధ్య చక్కగా వ్యుహములతో అమలుపరచబడుతున్న వ్యాపార మార్గముల వలన ఇది సాధ్యం అయింది. అది దాదాపు వేయి సంవత్సరములకు పైగా గ్రీక్ మాట్లాడే రాజ్యము యొక్క ముఖ్య పట్టణముగా ఉంది. దాని ముఖ్య రోజులలో, కొంచెం అటుఇటుగా మధ్య కాలములలో, ఇది యురోపియన్ నగరములలో పెద్దది మరియు సుసంపన్నమైన నగరము, ఇది అప్పుడు బలమైన నాగరికతల కలియిక మరియు మెడిటేరియాన్ లో శాసించగలిగే ఆర్థిక జీవితము కలిగి ఉంది. వ్యాపారస్తులు మరియు యాత్రికులు ఇక్కడి సుందర ప్రదేశములు మరియు చర్చ్ లు చూసి, ముఖ్యముగా హాగియా సోఫియా లేదా చర్చ్ అఫ్ హోలీ విజ్డమ్ చూసి చూపు తిప్పుకోలేక పోయేవారు: ఒక 14వ శతాబ్దపు యాత్రికుడు, నోవ్గోర్డ్ కు చెడిన స్టీఫెన్ " సైంట్ సోఫియా కు సంబంధించినంత వరకు మనిషి మెదడు దాని గురించి చెప్పడం కానీ లేదా వర్ణించడం కానీ చేయలేదు." అని వ్రాసాడు.
పడమర ఐరోపా మరియు ఉత్తర ఆఫ్రికాలలో, సాముహికముగా హత్యలు, దోపిడీలు జరుగుతున్న సమయములలో వాటి గ్రంథాలయములో గ్రీక్ మరియు లాటిన్ రచయితల చేతిరాతతో ఉన్న గ్రంథములను కాపాడడం చాలా ముఖ్యము; అలా నగరములోని గొడవలలో, చాలా మంది పారిపోయిన వాళ్ళ చేతులతో ఇటలీకు తేబడ్డాయి మరియు తిరిగి మొదలుపెట్టడానికి, ఈ కాలమునకు చెందిన దానిగా మార్పు చెందడంలో కీలక పాత్ర పోషించాయి. శతాబ్దముల తరబడి ఈ నగరము పై పడమర ప్రాంత ప్రభావము గణించటానికి కుదరదు. సాంకేతికపరముగా, కళలు మరియు నాగరికత పరముగా, అలాగే దాని ప్రాంతము పరముగా, కాన్స్టంట్నోపుల్ వేయి సంవత్సరముల పాటు ఐరోపాలో ఎదురులేకుండా నిలిచింది.
ఈ నగరము ఐదవ శతాబ్దంలో, బార్బేరియన్ల దాడుల నుండి ప్రాచీన రోమన్ల రాజ్యపు తూర్పు సరిహద్దులను కాపాడడంలో, రక్షణ ఇచ్చింది. 18 మీటర్ల ఎత్తున థియోడోసిస్ II చే నిర్మింపబడిన గోడలు ముఖ్యముగా దక్షిణ డానుబే నది మీదుగా వస్తున్న బార్బేరియన్ల దాడులకు లొంగలేదు, దానివలన వారు సుసంపన్నమైన ఆసియా తూర్పు ప్రాంతముల కంటే, పడమర ప్రాంతములను గెలవడం సులభం అని తెలుసుకున్నారు. ఐదవ శతాబ్దము నుండి ఈ నగరము, అనాస్తాషియన్ గోడ అని పిలవబడే అరవై కిలోమీటర్ల గోడల హారముతో త్రసియన్ పెనిజుల కూడా రక్షించబడుతున్నది. చాలా మంది మేధావులు ఈ రకమైన రక్షణ సదుపాయముల వలన తూర్పు ప్రాంతము ఏ ఇబ్బంది లేకుండా ఎదిగింది, అదే సమయములో ప్రాచీన రోమ్ మరియు పడమర ప్రాంతములు చాలా దెబ్బతిన్నాయి. క్రైస్తవమతం రావడము మరియు ఇస్లాం పెరగడంతో, కాన్స్టంట్నోపుల్ ఎదుగుతున్న ఇస్లాం ఉన్న క్రైస్తవ ఐరోపాకు తలుపులు తెరిచింది. బైజాన్టిన్ సామ్రాజ్యం ఇస్లాం ప్రపంచము మరియు పడమర క్రైస్తవముల మధ్య ఉండడంతో, కాన్స్టంట్నోపుల్ కూడా అరబ్బుల దాడి నుండి కాపాడే మొదటి రక్షణగా ఏడు మరియు ఎనిమిది శతాబ్దములలో వర్ధిల్లింది. ఈ నగరము, రాజ్యము కూడా 1453లో తురకల దాడులలో పడిపోయినప్పటికీ, దాని అంతం కాని వారసత్వము, రోమ్ పతనానాంతరము కూడా ఐరోపా తిరిగి నిర్మించబడేలా చేసింది.
బైజాన్టిన్ రాజ్యము రోమన్ మరియు గ్రీకుల నిర్మాణ శైలిని మరియు వారి విధానములను వాడుకుని వారి స్వంత నిర్మాణ శైలిని అభివృద్ధి చేసుకుంది. బైజాన్టిన్ నిర్మాణ శైలి యొక్క ప్రభావము ఐరోపా మొత్తములో ఎక్కడ చూసినా తెలుస్తుంది. ముఖ్యమైన ఉదాహరణలలో వెనిస్ లోని, డి బసలికా ఆఫ్ రావేన్నా మరియు తూర్పు ప్రాంతము నుండి చాలా చర్చ్ లు కూడా వస్తాయి.సైంట్.మార్క్'స్ బసిలికా ఇంకా, కేవలము ఐరోపాలో 13వ శతాబ్దంలో ఇటాలియన్ వెండి నాణెము, బంగారు రూపాయలను ముద్రించేవారు, మధ్య కాలము వరకు సాలిడాస్ ఆఫ్ డయోక్లేతియాన్బీజంట్ బాగా ప్రశంసించబడేది. ఈ నగర గోడలు, చాలా అనుకరించబడ్డాయి (ఉదాహరణకు, కాఏర్నర్ఫాన్ కోటను చూడండి) మరియు దీని పట్టణ నిర్మాణ శైలి, కళను, నైపుణ్యాన్ని మరియు సాంకేతిక పరిజ్ఞానమును పునర్జీవింపచేస్తూ ఉండి, మధ్య ప్రాంతముల వరకు చాలా గొప్పగా భావించబడింది.
కన్స్టంటైన్ యొక్క సంస్థ, బిషప్ ఆఫ్ కాన్స్టంట్నోపుల్ కు చాలా గౌరవం ఇచ్చింది; ఆయన ఆ తరువాతి కాలములో ఎక్మేనికల్ పాటియార్క్ అని పిలవబడ్డాడు మరియు పోప్ తో గౌరవము కొరకు పోటిపడగలిగాడు. ఈ పరిస్థితి గొప్ప విరోధమునకు కారణం అయ్యి, పడమర కాథలిజమ్ ను తూర్పు ప్రాంతపు చాదస్తము నుండి 1054 ప్రాంతము నుండి వేరు చేసింది.